text: Lokal triatlet kæmpede sig først i mål
  02 september 2017 kl. 17.15
  Andreas Schilling fra Fredericia blev lørdag nordisk mester på sprintdistancen. 
  
  På hjemmebanen i Fredericia blev Andreas Schilling en suveræn vinder af mesterskaberne. Den lokale helt førte fra start til slut, og kom i mål 42 sekunder før nummer to. 
  Tiden den blev 54 minutter og et sekund.
  Sprintdistancen består af 750 meter svømning, 20 kilometer cykling og 5 kilometer løb.
  Søndag er der igen triatlon i Fredericia. Andreas Schilling stiller op i mixed relay sammen med Petrine Stryhn og Henrik Klemmensen, der også kommer fra Fredericia.
  